**О Б Р А З Л О Ж Е Њ Е**

**ПЛАН ДЕТАЉНЕ РЕГУЛАЦИЈЕ УСЛУЖНОГ ЦЕНТРА "ДИМИТРОВГРАД-ГРАДИНА"**

План детаљне регулације Услужног центра "Димитровград-Градина", у даљем тексту: "План", ради се на основу Одлуке о изради Плана детаљне регулације Услужног центра "Димитровград-Градина" ("Сл.лист општине Димитровград", бр. 17/18).

Саставни део Одлуке о изради Плана је Одлука о изради стратешке процене утицаја Плана детаљне регулације Услужног центра "Димитровград-Градина" ("Сл.лист општине Димитровград", бр. 17/18).

Носилац израде Плана је ОПШТИНСКА УПРАВА ОПШТИНЕ ДИМИТРОВГРАД. Наручилац Плана је ОПШТИНА ДИМИТРОВГРАД.

План се израђују за део подручја у обухвату Измена и допуна Просторног плана подручја инфраструктурног коридора Ниш-граница Бугарске ("Сл.гласник РС", бр. 96/17). Планом се разрађује подручје од **45,17hа**.

Планом се на обухваћеном простору одређују и разграничавају јавне површине, одређује намена, начин коришћења земљишта и основни урбанистички параметри.

План садржи Текстуални део (Општи и Плански део) и Графички део (карте Постојећег стања и Планских решења).

Намена земљишта утврђена је стеченим планским обавезама из важећих планских докумената вишег реда. План дефинише доминантну намену простора за пратеће садржаје аутопута који подразумевају садржаје за потреба корисника у саобраћају, кроз услужни центар. Услужни центар треба обезбедити функционално задовољење основних захтева безбедности саобраћаја, као и комфора корисника аутопута и корисника пратећег садржаја, уз уважавање затеченог стања. Допунски садржаји и врсте објеката одређени су у склопу компатибилних намена.

Циљ израде Плана је да планско подручје добије развојни план, који ће омогућити рационалну организацију, уређење и коришћење простора, чиме се стварају услови за квалитетно организовање услужног центра као пратећег садржаја аутопута.

**ЈП ЗАВОД ЗА УРБАНИЗАМ НИШ ОПШТИНСКА УПРАВА**

Д и р е к т о р, **ОПШТИНЕ ДИМИТРОВГРАД**

**мр Мирољуб Станковић, дипл.инж.арх.**